
                                         CONSILIUL JUDEŢEAN       
HOTĂRÂRE    
privind aprobarea indicatorilor şi a documentaţiei tehnico-economice pentru obiectivul ” Instalare lift exterior” - sediul Consiliului Județean Bistrița-Năsăud
Consiliul Judeţean Bistriţa-Năsăud, întrunit în data de 29.11.2016 în şedinţă ordinară, în prezenţa a 28 consilieri judeţeni;

Având în vedere:

       - expunerea de motive nr. IX/17832 din 24.11.2016 a preşedintelui Consiliului Judeţean Bistriţa-Năsăud; 

       - raportul comun nr. IIIA/17834 din 24.11.2016 al Arhitectului Şef, Direcției Tehnice, investiții, lucrări publice și al Direcţiei economice din cadrul Consiliului Judeţean Bistriţa-Năsăud; 
       - prevederile art. 44 alin.(1) şi art. 45 din Legea nr. 273/2006 privind finanţele publice locale, cu modificările şi completările ulterioare;

- prevederile Hotărârii Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile Ordinului 863/2008 pentru aprobarea "Instrucţiunilor de aplicare a unor prevederi din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii";

- prevederile art. 21 din Legea nr. 10/1995 privind calitatea în construcţii, cu modificările şi completările ulterioare;

         - Avizul Consiliului Tehnico-Economic (CTE) al Consiliului Judeţean Bistriţa-Năsăud  nr. 3 din 23.11.2016 privind aprobarea indicatorilor şi a documentaţiei tehnico-economice pentru obiectivul ”Amenajare spațiu verde și instalare lift exterior” aferent Consiliului Județean Bistrița-Năsăud.

     
- prevederile Hotărârii Consiliului Judeţean Bistriţa-Năsăud nr. 96/2016 privind a patra rectificare a bugetului de venituri și cheltuieli al judeţului Bistriţa-Năsăud pe anul 2016 și a bugetelor de  venituri și cheltuieli ale instituțiilor  aflate în subordonarea Consiliului Judeţean Bistriţa-Năsăud pe anul 2016, Anexa nr. 1 Cap.51.02 "Autorităţi executive", Dotari independente;
       - Documentația tehnico-economică elaborată de către S.C. MS ARCHITECTURE AND DESIGN STUDIO S.R.L. cu sediul în Municipiul Cluj-Napoca, pentru obiectivul ”Instalare lift exterior” - sediul Consiliului Județean Bistrița-Năsăud, înregistrată la Consiliul Județean Bistrița-Năsăud sub nr. III/ 17667 din 23.11.2016;
- raportul nr. IBa/18145 din 29.11. 2016 al Comisiei economice;

- raportul nr. IBa/18148 din 29.11.2016 al Comisiei de urbanism.
În temeiul prevederilor art. 91 alin. (1) lit.b), alin. (3) lit.f), art. 97 şi art. 115 alin.(1) lit.c) din Legea nr. 215/2001 privind administraţia publică locală, republicată, cu modificările şi completările ulterioare.
HOTĂRĂŞTE:
         Art.1. Se aprobă documentația tehnico-economică elaborată de către, S.C. MS ARCHITECTURE AND DESIGN STUDIO S.R.L. cu sediul în Municipiul Cluj-Napoca, pentru obiectivul ”Instalare lift exterior” - sediul Consiliului Județean Bistrița-Năsăud, cuprinsă în Anexa nr. 1.                                                                                                                                                                               
Art.2. Se aprobă Indicatorii Tehnico-Economici aferenţi obiectivului, ”Instalare lift exterior” - sediul Consiliului Județean Bistrița-Năsăud cuprinşi în Anexa nr. 2.                                                                                                                                                  
Art.3. Anexele nr. 1 și 2 fac parte integrantă din prezenta hotărâre.
Art.4. Prezenta hotărâre a fost adoptată cu un număr de 26 voturi „pentru”.
Art.5. Cu ducerea la îndeplinire a prevederilor prezentei hotărâri se încredinţează Arhitectul Șef, Direcția Tehnică, investiții, lucrări publice și Direcția economică din cadrul Consiliului Judeţean Bistriţa-Năsăud. 
Art.6. Prezenta hotărâre se comunică de către Serviciul administraţie şi relaţii publice la:
· Arhitect Șef;

· Direcția Tehnică, investiții, lucrări publice;
· Direcţia economică;
· Instituţia Prefectului judeţului Bistriţa-Năsăud.
PREŞEDINTE,
EMIL RADU MOLDOVAN

